Tiana Ósk Whitworth hóf nám við San Diego State University í Bandaríkjunum í haust og mun einnig keppa í spretthlaupi fyrir skólann . Hún keppti síðustu helgi á sterku móti í 60 metra hlaupi , 150 metra hlaupi og 4 × 400 metra hlaupi utanhúss . 60 metra hlaup og 150 metra hlaup utanhúss eru ekki hefðbundndar keppnisgreinar en samt sem áður eru til skráð Íslandsmet í þeim greinum . Í 60 metra hlaupinu kom Tiana önnur í mark á 7,64 sekúndum sem er nýtt Íslandsmet . Vindur í hlaupinu var 0,0 m / s . Fyrra metið var 7,68 sekúndur sem Hafdís Sigurðardóttir setti árið 2013 . Tiana Ósk á einnig Íslandsmetið í 60 metra hlaupi innanhúss ásamt Guðbjörgu Jónu Bjarnadóttir en þær hafa báðar hlaupið á 7,47 sekúndum . Í 150 metra hlaupinu varð Tiana Ósk þriðja á 17,92 sekúndum í 1,7 m / s meðvindi . Í 4 × 400 metra boðhlaupi var Tiana hluti af sveit sem varð í öðru sæti á 3:49 , 60 sekúndum .